In nomine Domini, amen Anno millesimo trecentesimo primo, indictione XIIIIa, die martis post octabas Petri et Pauli apostolorum.., dictus dominus Johannes [de Cabilone, dominus de Allato], castrum de Monterivello, quod Guillermus predictus [de Sancta Cruce] dicto domino Johanni die lune precedenti reddiderat, tanquam domino suo ligio de dicto castro et pertinenciis et appendiciis dicti castri, eidem Guillermo restituit habendum et restituendum fideliter, tanquam rem ligiam feodalem, et de predicto castro et omnibus pertinenciis et appendiciis ipsius revestivit per traditionem clavium castri memorati, quas claves et possessionem dicti castri dictus Guillermus recepit de manu dicti Johannis supra memorati. Actum apud Montemrivelli, anno et die et indictione quibus supra, presentibus magistro Stephano Pontissallie, jurisperito, domino Michaele de Chevrello, legum professore, domino Humberto de Cuvier, milite, domino Johanne de Novo Castro, presbitero, Jacobo Poli, de Bleterens, Hugone de Ruppe, Johanne dicto Villequet, clericis, Guillermeto de Tolonjon, Guillermo de Raycey, Stephano Sinart, de Ledone, Johanne de Montebosone, Johanne de Turey, Stephano de Sancto Germano, domicellis, familiaribus dicti Guillermi, etc.